Source: http://www.zakonypreludi.sk/zz/2002-42
Timestamp: 2016-12-04 22:19:37+00:00

Document:
42/2002 Z. z. Spôsob preukazovania podmienok na povolenie poskytovania investičných služieb | Aktuálne znenie
Zákony pre ľudíZbierka zákonov SRRočník 200242/2002 Z. z.Aktuálne znenie
Vyhláška č. 42/2002 Z. z.Vyhláška Ministerstva financií Slovenskej republiky, ktorou sa ustanovuje spôsob preukazovania splnenia podmienok na udelenie povolenia na poskytovanie investičných služieb
Financie, finančné právoCenné papiereSpráva finančných trhovObchod, podnikanie, obchodné právoInvestovanie
01.02.200242
01.02.2002VYHLÁŠKA
01.02.2002Ministerstva financií Slovenskej republiky
01.02.2002z 22. januára 2002,
01.02.2002ktorou sa ustanovuje spôsob preukazovania splnenia podmienok na udelenie povolenia na poskytovanie investičných služieb
01.02.2002Ministerstvo financií Slovenskej republiky podľa § 55 ods. 8 a § 56 ods. 10 zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) (ďalej len „zákon") ustanovuje:
01.02.2002Spôsob preukazovania splnenia podmienok na udelenie povolenia na poskytovanie investičných služieb podľa § 55 ods. 8 zákona
01.02.2002§ 1
01.02.2002Splnenie podmienok na udelenie povolenia na poskytovanie investičných služieb podľa § 55 ods. 2 zákona preukazujú žiadatelia podľa § 55 ods. 1 zákona alebo obchodník s cennými papiermi podľa § 166 zákona predložením dokladov o splnení týchto podmienok Úradu pre finančný trh (ďalej len „úrad").
01.02.2002§ 2
01.02.2002(1) Splnenie podmienky podľa § 55 ods. 2 písm. a) zákona sa preukazuje predložením vyhlásenia audítora o splatení základného imania vo výške podľa § 54 zákona.
01.02.2002(2) Splnenie podmienky podľa § 55 ods. 2 písm. b) zákona sa preukazuje predložením dokladov o dôveryhodnom pôvode peňažných a nepeňažných vkladov vložených do základného imania budúceho obchodníka s cennými papiermi zakladateľmi a dokladov o pôvode ďalších finančných zdrojov budúceho obchodníka s cennými papiermi, napríklad pri fyzickej osobe prehľadu o jej majetkovej a finančnej situácii, výpisov z účtov, výpisov z katastra nehnuteľností, daňového priznania, majetkového priznania, pri právnickej osobe účtovných závierok overených audítorom spolu s výrokom audítora, správ o hospodárení predkladaných valnému zhromaždeniu za posledné tri roky; obchodník s cennými papiermi podľa § 166 zákona splnenie tejto podmienky preukazuje predložením notársky osvedčeného vyhlásenia o tom, že jeho finančné zdroje nepochádzajú z trestnej činnosti alebo z účasti na trestnej činnosti spáchanej na území Slovenskej republiky alebo mimo územia Slovenskej republiky.
01.02.2002(3) Splnenie podmienky podľa § 55 ods. 2 písm. c) zákona sa preukazuje predložením
01.02.2002a) dokladov podľa odseku 2,
01.02.2002b) zoznamu fyzických osôb s kvalifikovanou účasťou na budúcom obchodníkovi s cennými papiermi, zoznamu blízkych osôb,1) ktoré sú v čase podania žiadosti o povolenie na poskytovanie investičných služieb v pracovnoprávnom vzťahu alebo v obdobnom pracovnom vzťahu obchodníka s cennými papiermi, zahraničného obchodníka s cennými papiermi, v pobočke zahraničného obchodníka s cennými papiermi alebo vo finančnej inštitúcii,2) s uvedením obchodného mena, právnej formy, identifikačného čísla a sídla takejto inštitúcie a mena a priezviska týchto blízkych osôb,
01.02.2002c) zoznamu právnických osôb s uvedením obchodného mena, právnej formy, identifikačného čísla, sídla, výšky základného imania a percentuálnej výšky podielu, v ktorých má
01.02.20021. fyzická osoba s kvalifikovanou účasťou na budúcom obchodníkovi s cennými papiermi podiel na základnom imaní alebo hlasovacích právach v rozsahu najmenej 10 % alebo je členom ich štatutárnych orgánov alebo dozorných orgánov, alebo celým svojím majetkom ručí za ich záväzky, alebo
01.02.20022. právnická osoba s kvalifikovanou účasťou na budúcom obchodníkovi s cennými papiermi podiel na základnom imaní alebo hlasovacích právach v rozsahu najmenej 10 % alebo je zastúpená v ich štatutárnych orgánoch alebo dozorných orgánoch, alebo celým svojím majetkom ručí za ich záväzky.
01.02.2002(4) Splnenie podmienky podľa § 55 ods. 2 písm. d) zákona sa pri osobách navrhovaných za členov predstavenstva a vedúcich zamestnancov a pri osobách zodpovedných za výkon vnútornej kontroly preukazuje predložením
01.02.2002a) dokladu o dosiahnutom vzdelaní a praxi v oblasti finančného trhu alebo kapitálového trhu, ktorý potvrdzuje splnenie podmienok podľa § 55 ods. 9 zákona,
01.02.2002b) stručného odborného životopisu,
01.02.2002c) výpisu z registra trestov nie staršieho ako tri mesiace; zahraničná fyzická osoba predloží tiež dokument obdobného charakteru vydaný príslušným orgánom štátu jej trvalého pobytu, štátu, ktorého je občanom, a štátov, v ktorých sa táto osoba v posledných piatich rokoch nepretržite zdržovala viac než šesť mesiacov; ak takéto dokumenty príslušné štáty nevydávajú, možno ich nahradiť čestným vyhlásením,
01.02.2002d) čestného vyhlásenia o splnení podmienok podľa § 8 písm. b) zákona.
01.02.2002(5) Splnenie podmienok podľa § 55 ods. 2 písm. e) až g) zákona sa preukazuje predložením
01.02.2002a) dokladov potvrdzujúcich prehľadnosť skupiny s úzkymi väzbami,3) ku ktorej patrí akcionár s kvalifikovanou účasťou na budúcom obchodníkovi s cennými papiermi s uvedením výšky priamych a nepriamych podielov na základnom imaní alebo hlasovacích právach v právnickej osobe v rámci takejto skupiny, napríklad výpis z obchodného registra, výpis z registra emitenta alebo výpis z účtu majiteľa zaknihovaného cenného papiera,
01.02.2002b) dokladov preukazujúcich, že úzke väzby v rámci skupiny s úzkymi väzbami,3) ku ktorej patrí akcionár s kvalifikovanou účasťou na budúcom obchodníkovi s cennými papiermi, neprekážajú výkonu dohľadu, napríklad grafické znázornenie štruktúry takejto skupiny,
01.02.2002c) platných právnych predpisov upravujúcich úzke väzby v štáte, na ktorého území má skupina s úzkymi väzbami,3) ku ktorej patrí akcionár s kvalifikovanou účasťou na budúcom obchodníkovi s cennými papiermi, úzke väzby, z ktorých vyplýva, že právny poriadok príslušného štátu, ani spôsob jeho uplatňovania neprekážajú výkonu dohľadu.
01.02.2002(6) Splnenie podmienky podľa § 55 ods. 2 písm. h) zákona sa preukazuje predložením
01.02.2002a) dokladu potvrdzujúceho, že sídlo budúceho obchodníka s cennými papiermi bude na území Slovenskej republiky, napríklad zakladateľská listina alebo zakladateľská zmluva, stanovy alebo výpis z obchodného registra,
01.02.2002b) návrhu obchodnej stratégie, z ktorej vyplýva, že budúci obchodník s cennými papiermi bude podstatnú časť svojej činnosti vykonávať na území Slovenskej republiky.
01.02.2002(7) Splnenie podmienky podľa § 55 ods. 2 písm. i) zákona sa preukazuje predložením
01.02.2002a) dokladu potvrdzujúceho informácie o technickom vybavení budúceho obchodníka s cennými papiermi s uvedením údajov o výpočtovej technike (hardware, software), informačnom a obchodnom systéme a systéme pre technické spracovanie údajov podľa § 104 ods. 3 zákona vrátane informácií o bezpečnosti prenosu dát,
01.02.2002b) vnútorných pracovných predpisov, smerníc alebo pokynov upravujúcich
01.05.20071. nakladanie s finančnými nástrojmi členmi predstavenstva, dozornej rady a zamestnancami budúceho obchodníka s cennými papiermi,
01.05.20072. rozsah oprávnenia osôb pri nakladaní s finančnými nástrojmi s uvedením výšky limitov pre jednotlivé transakcie a postupov pri transakciách prekračujúcich stanovené limity,
01.02.20023. systém vnútornej kontroly,
01.02.20024. postupy vypracovania a predkladania výkazov, podkladov a informácií úradu,
01.02.20025. pravidlá činnosti vo vzťahu ku klientom vrátane vzoru tlačív používaných v styku s klientmi,
01.02.20026. program činnosti zameranej proti legalizácii príjmov z trestnej činnosti,4)
01.02.20027. postupy zamedzujúce využívanie dôverných informácií a manipuláciu kurzov cenných papierov,
01.02.20028. bezpečnosť obchodného systému s uvedením spôsobu zálohovania údajov a spôsobu jeho používania z hľadiska zabezpečenia prístupu do tohto systému len pre oprávnené osoby,
01.05.20079. postupy oznamovania obchodov s finančnými nástrojmi podľa § 78 zákona,
01.02.200210. spôsoby získavania kapitálu na krytie krátkodobých záväzkov,
01.05.200711. zabezpečovacie postupy pri obchodoch s finančnými nástrojmi v cudzej mene,
01.02.2002c) dokladov upravujúcich organizačné zabezpečenie systému kontroly a riadenia rizika vyplývajúceho z obchodnej činnosti s uvedením zoznamu vedúcich zamestnancov zodpovedných za riadenie rizík s vymedzením náplne ich činnosti a rozsahu zodpovednosti,
01.02.2002d) informácií o marketingovej a reklamnej stratégii.
01.02.2002Spôsob preukazovania splnenia podmienok na udelenie povolenia na poskytovanie investičných služieb podľa § 56 ods. 10 zákona
01.02.2002§ 3
01.02.2002Splnenie podmienok na udelenie povolenia na poskytovanie investičných služieb podľa § 56 ods. 2 zákona preukazuje zahraničný obchodník s cennými papiermi predložením dokladov o splnení týchto podmienok úradu.
01.02.2002§ 4
01.02.2002(1) Splnenie podmienky podľa § 56 ods. 2 písm. a) zákona sa preukazuje predložením
01.02.2002a) notársky osvedčeného písomného vyhlásenia štatutárneho orgánu zahraničného obchodníka s cennými papiermi o poskytnutí finančných zdrojov jeho pobočke zriadenej na území Slovenskej republiky v dostatočnom objeme s ohľadom na rozsah a rizikovosť investičných služieb poskytovaných touto pobočkou s uvedením hodnoty finančných zdrojov a dátumu, ku ktorému budú tieto finančné zdroje poskytnuté; pri zahraničnom obchodníkovi s cennými papiermi podľa § 167 zákona aj predložením výpisu z účtu vedeného v banke alebo v pobočke zahraničnej banky5) alebo iného dokladu potvrdzujúceho dostatočný objem finančných zdrojov poskytnutých zahraničným obchodníkom s cennými papiermi jeho pobočke zriadenej na území Slovenskej republiky,
01.02.2002b) dokladov o pôvode finančných zdrojov poskytnutých zahraničným obchodníkom s cennými papiermi jeho pobočke zriadenej na území Slovenskej republiky, napríklad účtovných závierok za posledné tri roky overené audítorom; ak zahraničný obchodník s cennými papiermi je súčasťou konsolidovaného celku, tiež konsolidovaných účtovných závierok za posledné tri roky,
01.02.2002c) notársky osvedčeného písomného vyhlásenia zahraničného obchodníka s cennými papiermi o tom, že finančné prostriedky poskytnuté jeho pobočke zriadenej na území Slovenskej republiky nepochádzajú z trestnej činnosti alebo z účasti na trestnej činnosti spáchanej na území Slovenskej republiky alebo mimo územia Slovenskej republiky.
01.02.2002(2) Splnenie podmienky podľa § 56 ods. 2 písm. b) zákona sa preukazuje predložením
01.02.2002a) písomného potvrdenia o dôveryhodnosti zahraničného obchodníka s cennými papiermi a o jeho finančnej schopnosti primeranej rozsahu a rizikovosti zamýšľaného podnikania svojej pobočky na území Slovenskej republiky vydaného príslušným orgánom dozoru štátu, v ktorom má sídlo zahraničný obchodník s cennými papiermi zriaďujúci svoju pobočku na území Slovenskej republiky,
01.02.2002b) dokumentov potvrdzujúcich finančnú schopnosť zahraničného obchodníka s cennými papiermi, ktorá je primeraná rozsahu a rizikovosti zamýšľaného podnikania pobočky na území Slovenskej republiky, napríklad účtovnej závierky zahraničného obchodníka s cennými papiermi overenej audítorom spolu s výrokom audítora, správy o hospodárení za posledné tri roky schválenej valným zhromaždením a v prípade, ak je takýto zahraničný obchodník s cennými papiermi súčasťou konsolidovaného celku, aj audítorom overenej účtovnej závierky za posledné tri roky a vývoja účtovnej hodnoty akcií zahraničného obchodníka s cennými papiermi a v prípade, že sa s akciami obchoduje na burze cenných papierov, aj vývoja kurzu akcií za posledné tri roky, ak právna forma tohto zahraničného obchodníka s cennými papiermi umožňuje akcie vydávať.
01.02.2002(3) Splnenie podmienky podľa § 56 ods. 2 písm. c) zákona sa pri osobách navrhovaných zahraničným obchodníkom s cennými papiermi na riadenie jeho pobočky preukazuje predložením
01.02.2002a) dokladu o dosiahnutom vzdelaní a praxi v oblasti finančného trhu, ktorý potvrdzuje splnenie podmienok podľa § 56 ods. 11 zákona,
01.02.2002(4) Splnenie podmienok podľa § 56 ods. 2 písm. d) až f) zákona sa preukazuje predložením
01.02.2002a) dokladov potvrdzujúcich prehľadnosť skupiny s úzkymi väzbami,3) ku ktorej patrí zahraničný obchodník s cennými papiermi, s uvedením výšky priamych a nepriamych podielov na základnom imaní alebo hlasovacích právach v právnickej osobe v rámci takejto skupiny,
01.02.2002b) dokladov preukazujúcich, že úzke väzby v rámci skupiny s úzkymi väzbami,3) ku ktorej patrí zahraničný obchodník s cennými papiermi, neprekážajú výkonu dohľadu, napríklad grafické znázornenie štruktúry takejto skupiny,
01.02.2002c) platných právnych predpisov upravujúcich úzke väzby v štáte, na ktorého území má skupina s úzkymi väzbami,3) ku ktorej patrí zahraničný obchodník s cennými papiermi, úzke väzby, z ktorých vyplýva, že právny poriadok príslušného štátu, ani spôsob jeho uplatňovania neprekážajú výkonu dohľadu.
01.02.2002(5) Splnenie podmienky podľa § 56 ods. 2 písm. g) zákona sa preukazuje predložením návrhu obchodnej stratégie, z ktorej vyplýva, že zahraničný obchodník s cennými papiermi, ktorý chce pôsobiť prostredníctvom svojej pobočky na území Slovenskej republiky, bude podstatnú časť svojej činnosti vykonávať v štáte, v ktorom má sídlo.
01.02.2002Spoločné ustanovenia
01.02.2002§ 5
01.02.2002(1) Doklady podľa § 2 alebo § 4 sa predkladajú v origináloch a ak nemožno predložiť ich originály, predkladajú sa ako úradne osvedčené kópie.
01.02.2002(2) Ak sú doklady podľa § 2 alebo § 4 vyhotovené v cudzom jazyku, splnenie týchto podmienok sa preukazuje aj úradne osvedčeným prekladom takýchto dokladov do slovenského jazyka.
01.02.2002(3) Doklady podľa § 2 alebo § 4 predložené úradu pred podaním žiadosti o udelenie povolenia na poskytovanie investičných služieb možno nahradiť písomným vyhlásením žiadateľa podľa § 55 ods.1 zákona alebo písomným vyhlásením obchodníka s cennými papiermi podľa § 166 zákona, alebo písomným vyhlásením zahraničného obchodníka s cennými papiermi o tom, že tieto doklady sú aktuálne, úplné a pravdivé, s uvedením úradne osvedčených podpisov osôb oprávnených za neho konať a zoznamu už predložených dokladov a dátumu ich predloženia úradu.
01.02.2002§ 6
01.02.2002Táto vyhláška nadobúda účinnosť 1. februára 2002.
01.02.2002Brigita Schmögnerová v. r.
Poznámky pod čiarou 01.02.20021) § 116 Občianskeho zákonníka.
01.02.20022) § 8 písm. c) zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch).
01.02.20023) § 8 písm. e) zákona č. 566/2001 Z. z.
01.02.20024) § 6 ods. 1 zákona č. 367/2000 Z. z. o ochrane pred legalizáciou príjmov z trestnej činnosti a o zmene a doplnení niektorých zákonov.
01.02.20025) Zákon č. 483/2001 Z. z. o bankách a o zmene a doplnení niektorých zákonov.

References: § 55
 § 56
 § 55
 § 55
 § 55
 § 166
 § 55
 § 54
 § 55
 § 166
 § 55
 § 55
 § 55
 § 8
 § 55
 § 55
 § 55
 § 104
 § 78
 § 56
 § 56
 § 56
 § 167
 § 56
 § 56
 § 56
 § 56
 § 56
 § 2
 § 4
 § 2
 § 4
 § 2
 § 4
 § 55
 § 166
 § 116
 § 8
 § 8
 § 6